Torsdag eftermiddag forsvandt en 74-årig mand i vandet ud for Hou. Nordjyllands Politi skriver på Twitter: - Kl. 1425 anmeldelse om drukneulykke i havet ud for Hou. Mand formentlig sprunget i havet fra båd og taget af strømmen. Manden reddet op af havet og med helikopter fløjet til Aalborg Sygehus Syd umiddelbart i kritisk tilstand. Manden er senere på eftermiddagen afgået ved døden, bekræfter Nordjyllands Politi. - Han bliver spottet af en helikopter derude, og så får man ham op i en båd. Derefter flyves han til Aalborg Universitetshospital, mens man yder førstehjælp undervejs, men han er nu altså desværre afgået ved døden, fortæller vagtchef ved Nordjyllands Politi, Jesper Sørensen, til TV2 Nord. Familien til den 74-årige var selv tilstede under ulykken.
Både Nordjyllands Politi og Nordjyllands Beredskab har torsdag været del af større redningsaktion i havet ud for Hou.